Oficiālais Vēstnesis L 247 , 05/09/1998 Lpp. 0011 - 0012



Komisijas Lēmums (1998. gada 3. septembris) par kopīgiem tehniskiem noteikumiem attiecībā uz satelītu personālo sakaru tīklu (S-PCN) mobilajām zemes stacijām (MES), tostarp S-PCN portatīvajām zemes stacijām, kas darbojas 1,6/2,4 GHz frekvenču joslās, nodrošinot mobilos satelītu sakarus (MSS) (izziņots ar dokumenta numuru C(1998) 2375) (Dokuments attiecas uz EEZ) (98/533/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu [1], un jo īpaši tās 7. panta 2. punkta otro ievilkumu, tā kā Komisija ir noteikusi pasākumu, kas identificē zemes satelītstacijas iekārtu veidu, attiecībā uz kuru ir vajadzīgi šie kopīgie tehniskie noteikumi, kā arī attiecīgā deklarācija par to piemērojuma jomu saskaņā ar 7. panta 2. punkta pirmo ievilkumu; tā kā jāpieņem atbilstīgie saskaņotie standarti vai to daļas, ar kuru palīdzību ievieš pamatprasības, kas pārveidojamas par kopīgiem tehniskiem noteikumiem; tā kā Telekomunikāciju iekārtu apstiprināšanas komitejai (ACTE) ir iesniegts priekšlikums saskaņā ar 29. panta 2. punktu; tā kā šajā lēmumā paredzētie kopīgie tehniskie noteikumi ir saskaņā ar ACTEatzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro zemes satelītsakaru staciju iekārtām, uz ko attiecas 2. panta 1. punktā definētais saskaņotais standarts. 2. Ar šo lēmumu nosaka kopīgus tehniskus noteikumus, kas aptver satelītu personālo sakaru tīklu (S-PCN) mobilās zemes stacijas (MES), tostarp S-PCN portatīvās zemes stacijas, kas darbojas 1,6/2,4 GHz frekvenču joslās, nodrošinot mobilos satelītu pakalpojumus (MSS). 2. pants 1. Kopīgie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas ieviestu pamatprasības, kas minētas Direktīvas 98/13/EK 17. pantā. Atsauce uz standartu ir pielikumā. 2. Zemes satelītsakaru staciju iekārtas, uz ko attiecas šis lēmums, atbilst 1. punktā minētajiem kopīgajiem tehniskajiem noteikumiem, Direktīvas 98/13/EK 5.a pantā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [2] un 89/336/EEK [3]. 3. pants Pilnvarotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz zemes satelītsakaru staciju iekārtām, kas minēta šā lēmuma 1. panta 1. punktā, piemēro pielikumā minēto saskaņoto standartu vai nodrošina tā piemērošanu pēc šā lēmuma stāšanās spēkā. 4. pants Šis lēmums ir adresēts dalībvalstīm. Briselē, 1998. gada 3. septembrī Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. -------------------------------------------------- PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir šāds: Satellite Personal Communications Networks (S-PCN) (satelītu personālo sakaru tīkli (S-PCN); Mobile Earth Stations (MESs), including handheld earth stations, for S-PCN in the 1,6/2,4 GHz bands under the Mobile Satellite Service (MSS) (S-PCN mobilās zemes stacijas (MES), tostarp portatīvās zemes stacijas, kas darbojas 1,6/2,4 GHz frekvenču joslās, nodrošinot mobilos satelītu pakalpojumus (MSS)) Gala iekārtām izvirzītās pamatprasības (valodās, kas nav angļu valoda, šās sadaļas tulkojums jāraksta iekavās) ETSI Eiropas Telekomunikāciju standartu institūts ETSI sekretariāts TBR 41 — 1998. gada februāris (izņemot priekšvārdu) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar Direktīvas 83/189/EEK attiecīgajām procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650 route des Lucioles F-06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | vai iegūstams no jebkuras citas organizācijas, kas atbild par ETSI standartu izplatīšanu un ir iekļauta sarakstā, kas atrodams tīklā Internets pēc adreses www.ispo.cec.be. [1] OV L 109, 26.4.1983., 8. lpp. --------------------------------------------------